Elinkeinoelämän keskusliitto

Elinkeinoelämän keskusliitto ry (EK, ) on suomalainen elinkeinoelämän etujärjestö, joka aloitti toimintansa vuoden 2005 alussa, kun Palvelutyönantajat (lyhenne PT) ja Teollisuuden ja Työnantajain Keskusliitto (TT) yhdistyivät. Metsäteollisuus ry erosi EK:sta kesäkuussa 2016.

Vuonna 2021 järjestöön kuuluu 20 yksityisen sektorin toimialaliittoa, joihin kuuluu noin 15 000 jäsenyritystä. Ne työllistävät noin 900 000 työntekijää. EK:n jäsenyrityksistä 96 % on PK-yrityksiä. EK:n puheenjohtaja on Jaana Tuominen.

EK on Vapaaehtoisen pelastuspalvelun toimintaa tukeva järjestö.

EK:n tehtävät
EK:n tarkoituksena on edustaa jäseniään elinkeino- ja työmarkkinapoliittisissa asioissa sekä yhteiskunnallisessa päätöksenteossa. Järjestön tavoitteita ovat myös yritys- ja elinkeinotoiminnan kilpailukyvyn varmistaminen sekä yrittäjyyden, markkinatalouden, terveiden liiketoiminnan muotojen ja kansainvälistymisen tukeminen.

EK:n toimitusjohtaja on Jyri Häkämies vuodesta 2012.

EU-edunvalvonta
Noin 70 % elinkeinoelämää koskevasta lainsäädännöstä on lähtöisin EU:sta ja valtaosa EU lainsäädännöstä vaikuttaa yritystoimintaan. 

EK seuraa ja vaikuttaa EU-hankkeisiin, jotka koskettavat yritystoimintaa. EK:lla on toimisto Brysselissä. Sen lisäksi EK:n asiantuntijat Suomessa vastaavat oman alansa EU-vaikuttamisesta.

Brysselin toimisto tuottaa ja välittää lainsäädännön valmistelijoille ja päätöksentekijöille tietoa suomalaisten yritysten näkemyksistä ja tiedottaa EU-hankkeista Suomen elinkeinoelämälle.

EK pitää yhteyttä elinkeinoelämän eurooppalaisiin sisarjärjestöihin ja on jäsen Euroopan elinkeinoelämää ja työnantajia edustavassa järjestössä BusinessEuropessa.

Puheenjohtajat ja toimitusjohtajat

Teollisuuden ja Työnantajain Keskusliiton puheenjohtajat
1993–1994 Vuorineuvos Tauno Matomäki, Repola Oyj
1995–1996 Vuorineuvos Georg Ehrnrooth, Metra Oyj
1997–1999 Vuorineuvos Jukka Härmälä, Enso Oyj ja Stora Enso Oyj
2000–2001 Vuorineuvos Jyrki Juusela, Outokumpu Oy
2002 Konsernijohtaja Christoffer Taxell, Partek Oyj
2002–2003 Vuorineuvos Heikki Pentti, Lemminkäinen Oyj
2003–2004 Toimitusjohtaja Juha Rantanen, Ahlstrom Oyj

EK:n puheenjohtajat
2005–2006 Ministeri Christoffer Taxell
2007–2008 Hallituksen puheenjohtaja Antti Herlin, Kone Oyj
2009–2010 Toimitusjohtaja Sakari Tamminen, Rautaruukki Oyj
2011–2012 Konsernijohtaja Ole Johansson, Wärtsilä Oyj
2013–2014 Vuorineuvos, hallituksen puheenjohtaja Ilpo Kokkila, Pontos Oy
2015–2016 Tekniikan tohtori Matti Alahuhta 
2017–2018 Toimitusjohtaja Veli-Matti Mattila, Elisa Oyj
2018–2020 Toimitusjohtaja Pekka Lundmark, Fortum Oyj ja Nokia Oyj
2021– Diplomi-insinööri Jaana Tuominen

Teollisuuden ja Työnantajain Keskusliiton toimitusjohtajat
tammikuu 1993 – toukokuu 2003 Johannes Koroma
kesäkuu 2004 – syyskuu 2004 Kalevi Hemilä
syyskuu 2004 – joulukuu 2004 Tarmo Korpela (vt)

EK:n toimitusjohtajat
kesäkuu 2004 – syyskuu 2010 Leif Fagernäs
syyskuu 2010 – marraskuu 2012 Mikko Pukkinen
marraskuu 2012 – Jyri Häkämies

Johtoryhmä
 Jyri Häkämies, toimitusjohtaja
 Nora Elers
 Petri Vuorio
 Ilkka Oksala
 Tommi Toivola
 Penna Urrila
 Sami Pakarinen

Jäsenjärjestöt

 Elintarviketeollisuusliitto ry
 Energiateollisuus ry
 Finanssiala
 Henkilöstöpalveluyritysten liitto
 Hyvinvointiala HALI ry
 Kaupan liitto
 Kemianteollisuus
 Kiinteistötyönantajat

 Logistiikkayritysten liitto
 Matkailu- ja Ravintolapalvelut MaRa ry
 Medialiitto
 Palvelualojen työnantajat PALTA
 Puusepänteollisuus ry

 Rakennusteollisuus RT ry
 Rannikko- ja Sisävesiliikenteen Työnantajaliitto RASILA
 Satamaoperaattorit ry
 Sivistystyönantajat
 Suomen Tekstiili & Muoti
 Teknologiateollisuus ry
 Yhteinen Toimialaliitto ry

Lähteet

Aiheesta muualla
 Elinkeinoelämän keskusliiton kotisivut.
 

Suomalaiset työnantajajärjestöt
Elinkeinoelämän järjestöt